rejauldu/bengali-wikipedia huggingface dataset:
সিরাজুল হক (বাচ্চু মিয়া নামেও পরিচিত) (১ আগস্ট ১৯২৫ - ২৮ অক্টোবর ২০০২) ছিলেন বাংলাদেশের আইনজীবী, মুক্তিযুদ্ধের সংগঠক ও রাজনীতিবিদ। তিনি ছিলেন পাকিস্তানের জাতীয় পরিষদের সদস্য ও বাংলাদেশের সংসদ সদস্য। স্বাধীনতা ও মুক্তিযুদ্ধে অবদানের জন্য তিনি ২০২২ সালে (মরণোত্তর) স্বাধীনতা পুরস্কারে ভূষিত হন।   প্রাথমিক জীবন  সিরাজুল হক (বাচ্চু মিয়া) ১ আগস্ট ১৯২৫ সালে ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়ার কসবার পানিয়ারূপ গ্রামে জন্মগ্রহণ করেন। তিনি কলকাতার প্রেসিডেন্সি কলেজে শেখ মুজিবুর রহমানের সহপাঠী ছিলেন।   রাজনৈতিক ও কর্মজীবন  সিরাজুল হক ১৯৫২ সালের বাংলা ভাষা আন্দোলন, ঊনসত্তরের গণঅভ্যূত্থান, ১৯৭০ এর সাধারণ নির্বাচন এবং ১৯৭১ সালের মুক্তিযুদ্ধে সক্রিয়ভাবে অংশগ্রহণ করেছেন। তিনি বাংলাদেশ আওয়ামী লীগের প্রেসিডিয়াম সদস্য ছিলেন। ১৯৬৮ সালের আগরতলা ষড়যন্ত্র মামলা, জাতীয় চার নেতা হত্যা মামলা, বঙ্গবন্ধু হত্যা মামলার রাষ্ট্রপক্ষের অন্যতম প্রধান কৌঁশলী ছিলেন তিনি।  তিনি ১৯৭০ সালে কসবা-বুড়িচং নির্বাচনী এলাকা থেকে পাকিস্তান জাতীয় পরিষদের সদস্য নির্বাচিত হন। ১৯৭৩ সালে তিনি স্বাধীন বাংলাদেশের প্রথম জাতীয় সংসদ নির্বাচনে তৎকালীন কুমিল্লা-৪ (বর্তমান ব্রাহ্মণবাড়িয়া-৪ কসবা-আখাউড়া) আসনের সংসদ সদস্য নির্বাচিত হন। তিনি ১১ এপ্রিল ১৯৭২ সালে কামাল হোসেনকে সভাপতি করে গঠিত সংবিধান প্রণয়ন কমিটির সদস্য ছিলেন।   ১৯৭৯ সালে দেশে রাষ্ট্রপতি নির্বাচনে রাষ্ট্রপতি জিয়াউর রহমানের প্রতিদ্বন্দ্বী এমএজি ওসমানীর পক্ষে নির্বাচনী প্রচারে তিনি সক্রিয় ছিলেন। নির্বাচনে ওসমানী হেরে গেলে তিনি দীর্ঘদিন নীরব ছিলেন এবং নিজের আইন ব্যবসায় মনোনিবেশ করেন। একটি টার্ম তিনি সুপ্রিম কোর্ট বারের প্রেসিডেন্ট ছিলেন।   পরিবার  সিরাজুল হক আব্দুস সামাদের কন্যা জাহানারা হককে বিয়ে করেন। তিনি ছিলেন দুই পুত্র ও এক কন্যার জনক। সাবেক আইনমন্ত্রী আনিসুল হক তার সন্তান।  প্রখ্যাত সাংবাদিক আতাউস সামাদ তার ভগ্নিপতি।  তার পিতা নুরুল হুদা ও মাতা জাহেদা খানম। তার মাতামহ ইউনুস আলি খাঁ (১৮৬৫-১৯২১) ছিলেন মুরানগরের প্রথম এন্ট্রান্স পাশ (১৮৮৫ সাল) এবং ডাক বিভাগের হেড পোস্টমাস্টার (অবসর ১৯১০ সালে)।  তার মামা সাহিত্যিক ও প্রকাশক ফরিদ উদ্দিন খাঁ। রাজনীতিবিদ ফরিদা রউফ আশা তার মামাতো বোন এবং হুইপ আব্দুর রউফ তার মামাতো ভগ্নিপতি।   সম্মাননা    স্বাধীনতা পুরস্কার (২০২২)   মৃত্যু  সিরাজুল হক ২৮ অক্টোবর ২০০২ সালে মৃত্যুবরণ করেন। বনানীর মসজিদে জানাজা শেষে তাকে বনানী কবরস্থানে সমাহিত করা হয়।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০২-এ মৃত্যু বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ব্রাহ্মণবাড়িয়া জেলার আইনজীবী বিষয়শ্রেণী:২০শ শতাব্দীর আইনজীবী বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:২০শ শতাব্দীর বাংলাদেশী আইনজীবী
থাম্ব|২০১৪ সালে অর্পিতা সিংঅর্পিতা সিং (১৯৩৭Contemporary Women Artists. St.James Press, 1999. - ) একজন ভারতীয় চিত্রশিল্পী। তিনি পশ্চিম বঙ্গের বড় নগরে জন্মগ্রহণ করেন এবং দিল্লী পলিটেকনিকের আর্ট স্কুলে অধ্যয়ন করেন। পরবর্তীকালে নয়া দিল্লী ও কলকাতার উইভার্স সার্ভিস সেন্টারে ডিজাইনার হিসেবে কাজ করেন। ১৯৭২ সালে তার প্রথম একক চিত্র প্রদর্শনী অনুষ্ঠিত হয়। তারপর থেকে তিনি প্রচুর প্রদর্শনীতে অংশ নিয়েছেন। এর মধ্যে রয়েছে  নয়া দিল্লী ট্রিয়েনালে (১৯৭৫, ১৯৮২)  রয়াল একাডেমী, লন্ডন (১৯৮২)  ইন্ডো-গ্রিক সাংস্কৃতিক প্রদর্শনী, গ্রিস (১৯৮৪)  বেলগ্রেড এবং আংকারা (১৯৮৫)  ফেস্টিভাল অফ ইন্ডিয়া, ফ্রান্স (১৯৮৬)  হাভানা বিয়েনালে, কিউবা (১৯৮৭)  আলজিয়ার্স বিয়ে নালে, আলজেরিয়া (১৯৮৭)  ইন্ডিয়ান সংস্‌ প্রদর্শনী, সিডনি, অস্ট্রেলিয়া (১৯৯৩)  মিডেল্‌স্‌ব্রো আর্ট গ্যালারী, মিডেল্‌স্‌ব্রো , যুক্তরাজ্য (১৯৯৫)   তথ্যসূত্র   বিষয়শ্রেণী:ভারতীয় চিত্রশিল্পী বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি ব্যক্তি বিষয়শ্রেণী:পশ্চিমবঙ্গের চিত্রশিল্পী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:ভারতীয় নারী চিত্রশিল্পী বিষয়শ্রেণী:পশ্চিমবঙ্গের নারী শিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী
খুলনা উন্নয়ন কর্তৃপক্ষ (সংক্ষেপে: খুউক; কেডিএ) খুলনা শহর ভিত্তিক একটি উন্নয়নমুখী প্রতিষ্ঠান। পূর্ব পাকিস্তান সরকারের খুলনা উন্নয়ন কর্তৃপক্ষ অধ্যাদেশ, ১৯৬১-এর এক আদেশ বলে কেডিএ প্রতিষ্ঠিত হয়। খুলনা শহর এবং এর উপকণ্ঠ এলাকা সমূহের পরিকল্পিত উন্নয়নের জন্য এই প্রতিষ্ঠানের জন্ম।   ইতিহাস    ব্যবস্থাপনা ও পরিচালনা    গৃহীত পদক্ষেপ    আরও দেখুন   রাজধানী উন্নয়ন কর্তৃপক্ষ।   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের নগর উন্নয়ন কর্তৃপক্ষ বিষয়শ্রেণী:খুলনা ভিত্তিক সংগঠন বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত
শকুনি দীঘি বা শকুনি লেক বাংলাদেশের মাদারীপুর শহরের প্রাণকেন্দ্রে অবস্থিত মানবসৃষ্ট দীঘি। তটভূমিসহ শকুনি দীঘির আয়তন ১,০১,১৭২ বর্গমিটার, দৈর্ঘ্য ৪৮৬ মিটার ও প্রস্থ ১৯৮ মিটার। ১৯৪৩ সালে মাদারীপুর শহরকে প্রমত্তা আড়িয়াল খাঁ নদের পাড় থেকে নতুন করে স্থাপনের জন্য দক্ষিণে সরিয়ে আনার লক্ষ্যে এ দীঘিটি খনন করা হয়। কাগজপত্রে এর নাম  ‘শকুনি দীঘি’ হলেও স্থানীয়দের কাছে এটি ‘মাদারীপুর লেক’ হিসেবে সুপরিচিত।   অবস্থান  মাদারীপুর পৌর এলাকায় শহরের কেন্দ্রে ১১১নং শকুনি মৌজায় (দাগ নং ৪২১) ১৯.৪৫ একর ভূমির উপর শকুনি দীঘির অবস্থান।   ইতিহাস  ঐতিহাসিকদের মতে, পদ্মা ও আড়িয়াল খাঁ নদীর ভাঙ্গান রক্ষায় ১৯৪৩ সালে লেকটি খনন করে এর চারপাশে নতুন শহর স্থাপন করা হয়। চল্লিশের দশকে এ অঞ্চলে মাটিকাটা শ্রমিকের অভাব থাকায় ২০ একর আয়তনের এই লেক খনন করার জন্য তৎকালীন ব্রিটিশ প্রসাশন ভারতের বিহার ও উড়িষ্যা অঞ্চল থেকে ২ হাজার শ্রমিক ভাড়া করে আনে। ৯ মাসে এর খনন কাজ সম্পন্ন হয়। এটি এ অঞ্চলের দীর্ঘতম লেক হিসেবে পরিচিত। মাদারীপুর পৌরসভা ২০১৩ সালে ২২ কোটি  টাকা ব্যয়ে এর সৌন্দর্য বর্ধনের কাজ শেষ করে। বঙ্গবন্ধু ম্যুরাল, শহীদ কানন, শিশু পার্ক, স্বাধীনতা অঙ্গন, এমপি থিয়েটার মঞ্চ, শান্তি ঘাটলা, পানাহারসহ মাদারীপুর ঘড়ি নামে একটি ওয়াচ টাওয়ার রয়েছে ‘শকুনি লেক’ প্রকল্পে।   তথ্যসূত্র    আরও দেখুন    সেনাপতি দিঘি  রামসাগর  কমলারাণীর দীঘি বাংলাদেশের দ্বিতীয় বৃহত্তম দীঘি  বিষয়শ্রেণী:মাদারীপুর জেলার দর্শনীয় স্থান বিষয়শ্রেণী:বাংলাদেশের জলাশয় বিষয়শ্রেণী:ঢাকা বিভাগের দর্শনীয় স্থান
আনাস ইবনে নাদার (আরবী: ﺍﻧﺲ ﺑﻦ ﻧﻀﺮ) ইসলামের নবী মুহাম্মদ স. এর একজন সাহাবা। তিনি আনসার বনু খাজরাজ গোত্রের লোক এবং আনাস ইবনে মালিক এর চাচা ছিলেন।   জন্ম পরিচয়  আনাস ইবনে নাদারের জন্ম তারিখ সম্পর্কে কোন তথ্য পাওয়া যায়না। তার পিতার নাম নাদার ইবন দাম দাম। আনাস ইবনে মালিক বলতেন, তার নাম তার চাচা নাদারের নামে রাখা হয়েছিলো। নবী মুহাম্মাদ স. এর দাদা আবদুল মুত্তালিবের মা সালমা বিনতু ‘আমর ছিলেন আনাস ইবন নাদারের ফুফু। আনাস ইবন নাদর তার গোত্রের রায়িস বা নেতা ছিলেন। তার বোন রুবাইয়্যা’ বিনতু নাদার এবং মা সাহাবা ছিলেন।   ইসলাম গ্রহণ ও বদরের যুদ্ধ  আনাস ইবন নাদর শেষ ‘আকাবায় ইসলাম গ্রহণ করেন। কোন অজ্ঞাত কারণে আনাস ইবন নাদর বদরের যুদ্ধে যোগদান করতে পারেননি। যুদ্ধ শেষে রাসূলুল্লাহ সা. মদীনায় ফিরে এলে তিনি তাঁর সামনে হাজির হয়ে অনুতাপের সুরে বললেন:   উহুদের যুদ্ধে যোগদান ও মৃত্যু  উহুদের যুদ্ধ তৃতীয় হিজরি সনে অনুষ্ঠিত হয়। আনাস সম্পর্কে সা'দ বলেন, "সেদিন তিনি যা করলেন, আমি তা করতে পারিনি"। বালাজুরী এর মতে সুফাইয়ান ইবন উয়াইফ আনাসকে হত্যা করেন।  ইবন ইসাহক এর বর্ণনা অনুসারে উমার ইবনুল খাত্তাব ও তালহা ইবন ‘উবাইদুল্লাহ মুহাজির আনসারদের সাথে হাত গুটিয়ে বসে আছেন। আনাস সেখানে উপস্থিত হয়ে জানতে চান তারা হাত গুটিয়ে বসে আছেন কেন? তারা জানান, রাসূলুল্লাহ নিহত হয়েছেন। আনাস বলেন, "তিনি যদি মারাই গিয়ে থাকেন, আপনারা বেঁচে থেকে কী করবেন? উঠুন, রাসূলুল্লাহ (সা ) যে পথে জীবন দিয়েছেন আপনারাও সে পথে জীবন দিন"। এরপরে শত্রু বাহিনীর ওপর ঝাপিয়ে পড়েন।  তিনি উহুদের যুদ্ধে বহুঈশ্বরবাদীদের বিরুদ্ধে শহীদ হওয়া পর্যন্ত যুদ্ধ করেছিলেন। তার শরীরের আশিটিরও বেশি তলোয়ার ও তীরের আঘাত পাওয়া যায়। আঙুল দেখে তার বোন তার মৃতদেহ শনাক্ত করে। কুরআনে তার মতো লোকদের সম্পর্কে বলা হয়েছেঃ   তথ্যসূত্র   বিষয়শ্রেণী:৭ম শতাব্দীর আরব ব্যক্তি বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:পুরুষ সাহাবা
এ স্পোর্টস এইচডি একটি পাকিস্তানি খেলাধুলা বিষয়ক টিভি চ্যানেল। এটি ২০২১ সালের ১৬ অক্টোবর চালু হয় এবং এটি এআরওয়াই ডিজিটাল নেটওয়ার্কের একটি অংশ যার পরিকল্পনা ২০১৬ সালে করা হয়েছিল। ৯ অক্টোবর ২০২১-এ, ওয়াসিম আকরাম, ওয়াকার ইউনুস, ওয়াহাব রিয়াজ, মিসবাহ-উল-হক এই চ্যানেলে ক্রিকেট বিশ্লেষক প্যানেলে যোগদানের ঘোষণা দেন। ২০২২ সালের নভেম্বরে, এটি এক্সক্লুসিভ প্রি এবং পোস্ট ম্যাচ অ্যানালিস্ট শো সহ ২০২২ ফিফা বিশ্বকাপ সম্প্রচার করে।   প্রোগ্রাম    আন্তর্জাতিক ক্রিকেট  ইভেন্ট সময়কাল মন্তব্য আইসিসি পুরুষদের টি-টোয়েন্টি বিশ্বকাপ ২০২১, ২০২২  আইসিসি অনূর্ধ্ব-১৯ ক্রিকেট বিশ্বকাপ ২০২২    ফ্র্যাঞ্চাইজি ক্রিকেট  ঘটনা সময়কাল মন্তব্য টি১০ লিগ ২০২১-২২  লঙ্কা প্রিমিয়ার লিগ ২০২১  পাকিস্তান সুপার লিগ ২০২২ - বর্তমান    আন্তর্জাতিক ফুটবল  ঘটনা সময়কাল মন্তব্য ফিফা বিশ্বকাপ ২০২২  লা লিগা ২০২২-২০২৪   আরও দেখুন    এটিএন এআরওয়াই ডিজিটাল (কানাডা)  এআরওয়াই নিউজ  এআরওয়াই ফিল্মস  পাকিস্তানি টেলিভিশন ধারাবাহিকেত তালিকা  পাকিস্তানি টেলিভিশন স্টেশনের তালিকা  এআরওয়াই কিউটিভি   তথ্যসূত্র   বিষয়শ্রেণী:পাকিস্তানি ক্রীড়া টেলিভিশন চ্যানেল বিষয়শ্রেণী:পাকিস্তানের টেলিভিশন স্টেশন বিষয়শ্রেণী:উর্দু ভাষার গণমাধ্যম বিষয়শ্রেণী:২০২১-এ পাকিস্তানে প্রতিষ্ঠিত বিষয়শ্রেণী:২০২১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:এআরওয়াই ডিজিটাল
গরখীয়া দৌল বা গরখীয়া দোল, যোরহাট শহরের উত্তরে প্ৰায় পাঁচ কিলোমিটার ভিতরে বালিগাঁওয়ে অবস্থিত একটি প্ৰাচীন দেবালয়৷ অসম বুরঞ্জীতে এর উল্লেখ নেই যদিও এই দৌল জাগ্ৰত বলে জনবিশ্বাস আছে৷ গরখীয়া দৌলের নামঘর ও মণিকূট থাকাটি উল্লেখযোগ্য। এখানে থাকা উঁই-হাফলুর দৌলটি চোদ্দ-পনেরো ফুট উঁচু।  ইতিহাস কাহিনী অনুসরে, অতীতে এই স্থানে একটি গরু চরানো বড়োসড়ো জায়গা ছিল৷ প্ৰতিদিন স্থানীয় গোরক্ষকরা গোষ্ঠীবদ্ধ হয়ে সেখানে গরু চরাত৷ সেখানে একজন প্রধান গোরক্ষক নিত্য বালির দৌল সেজে ফরিং বলি দেওয়ার ব্যবস্থা করেছিল৷ দৈনিক একজন গোরক্ষকের ফরিং ধরে আনার পাল ছিল এবং দৌলের আগত বিরিণার পাতে সেই ফরিং বলি দিয়ে গোরক্ষকরা নিত্য পূজা সমাপন করে ঘুরে যেত। একদিন পালা পড়া একজন গোরক্ষক রাখাল ফরিং ধরে আনেনি; আর বলি দেওয়ার সময় হাওয়ায় গোরক্ষক বলে, সে ফরিং আনতে পারেনি, সেজন্য দৌলের সামনে তাকেই বলি দেওয়া হোক৷ তারপর ফরিং বলি দেয়ার মতোই বিরিণা পাতে একজন রাখাল তার ডিঙিটিতে রেপ দেয়৷ প্রচলিত কাহিনি হল যে, বিরিণা পাতের ঘঁহনি খেয়ে রাখালটির ডিঙিটি দুটুকরো হয়ে যায়৷ তখন সকল গোগোরক্ষক রাখাল চিৎকার করে গাঁয়ের মানুষকে জানায়৷ গাঁয়ের মানুষ এমন অলৌকিক কাণ্ড দেখে এই স্থানে দেবতা আছে বলে সেই বালির দৌল ও বলি দেয়া স্থান তখনই বেড়া দিয়ে বেঁধে ফেলে৷ পরদিন সবাই দেখে যে সেই জায়গায় বালির দৌলের স্থানে উঁইহাফলুর মত একটা দৌল হয়ে আছে৷ দিনে দিনে সেই দৌল বাড়তে দেখে গাঁয়ের মানুষেরা সেখানে একটা শিবমূৰ্তি প্ৰতিষ্ঠা করে একটা মন্দির নিৰ্মাণ কররে৷  প্ৰবাদমতে, শিবসিংহ রাজার আমলে প্ৰথম এখানে বলি দেয়া হয়েছিল।  পূজা-অৰ্চনা প্ৰতি বছর এই দৌলে শিবরাত্ৰিতে অষ্টপ্ৰহরব্যাপী শিবপূজা হয়। হাফলুটিততে উঁই থাকার চিহ্ন নেই কিন্তু সেখানে এযোর ফটীসাপ মাঝে মাঝে উঠতে দেখা যায়। মানুষ দৌলের মাহাত্ম্যে বিশ্বাস করে রোগ-ব্যাধিতে দুখে-আপদে দৌলে এসে মানত করে।  গ্রন্থপঞ্জি  বিশ্ব ঐতিহ্য, শান্তনু কৌশিক বরুয়া  তথ্যসূত্র  বিষয়শ্রেণী:যোরহাট জেলার পৰ্যটনস্থল বিষয়শ্রেণী:ভারতের হিন্দু মন্দির
থাম্ব|বেইজিং প্রতিষ্ঠানের ঝাঁ চকচকে এই মাঠেই অনুষ্ঠিত হয় ২০০৮ এর গ্রীষ্মকালীন অলিম্পিক ব্যাডমিন্টন প্রতিযোগিতা এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় মহিলাদের ডাবলস বিভাগের ফলাফল লিপিবদ্ধ করা হল।  টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।  ৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।   পদকতালিকা    বাছাইক্রম    (কোয়ার্টার ফাইনাল)   (চ্যাম্পিয়ন জুটি, স্বর্ণ পদকজয়ী) '  (সেমিফাইনাল, ব্রোঞ্জ পদকজয়ী)  (ফাইনাল, রৌপ্য পদকজয়ী)''   ড্র   বিষয়শ্রেণী:২০০৮ গ্রীষ্মকালীন অলিম্পিকে ব্যাডমিন্টন খেলার বিভাগসমূহ
ভাঁড় (দেবনাগরী: भांड; উর্দু: بھانڈ, গুরুমুখী: ਭੰਡ) হল ভারত, বাংলাদেশ, এবং নেপালের ঐতিহ্যবাহী লোক বিনোদন শিল্পী। ভারত এবং নেপালে, ভাঁড় এখন একটি অন্তর্বিবাহকারী মুসলিম সম্প্রদায়, যারা তাদের চিরায়ত লোকজ বিনোদন শিল্পে আর জড়িত নয়। তাদের মধ্যে আছে অভিনেতা, নৃত্যশিল্পী, চারণকবি, গল্পকার এবং অন্তর্মুদ্রাবাদী।  পরিবেশনের জন্য অর্থ প্রদান সাধারণত ইচ্ছামূলক: প্রায়শই একজন অভিনয়শিল্পী শ্রোতাদের কাছ থেকে ঘুরে ঘুরে "যা পারেন দিন" এই ভিত্তিতে অর্থ সংগ্রহ করে এবং অন্যরা সেই সময় পরিবেশন করতে থাকে। অধিকাংশ  এবং তাদের পরিবার তাদের বংশগত পেশা হিসাবে লোক বিনোদনে নিযুক্ত থাকলেও, তাদের নির্দিষ্ট শিল্পের ধরন অঞ্চল, সম্প্রদায় এবং ভাষা অনুসারে ব্যাপকভাবে পরিবর্তিত হয়। ভাঁড় অর্থে কোন নির্দিষ্ট নাটকীয় গল্পকে বোঝানো যায় বা একটি সম্পূর্ণ নাটকের বিদ্যালয়কেও বোঝানো যেতে পারে।  উত্তর প্রদেশের ভাঁড়  উত্তরপ্রদেশে, ভাঁড় একটি অন্তর্বিবাহকারী মুসলিম সম্প্রদায়। তাদের পূর্বপুরুষরা লোকজ বিনোদন হিসাবে বিভিন্ন স্থানীয় শাসকদের দরবারে নিযুক্ত হয়েছিল, বিশেষত আওধের নবাবদের দরবারে। বর্তমানে উত্তরপ্রদেশের বেশিরভাগ ভাঁড় আর লোকজ বিনোদনের সাথে জড়িত নয়। তাদের পূর্বপুরুষের পেশার কারণে এই সম্প্রদায়ের সাথে যে ছাপ সংযুক্ত হয়ে আছে, সেটাই এখন সম্প্রদায়টিকে একসাথে বেঁধে রাখে। তারা এখন মূলত মজুরিপ্রাপ্ত শ্রমের সাথে জড়িত; অনেকেই এখন লখনউ শহরে রিকশা চালক। এই সম্প্রদায়ের পূর্বপুরুষরা যে  ছিল সেটি ছাড়া এদের উৎস সম্পর্কে খুব কমই জানা যায়। সম্প্রদায়টিকে অন্যান্য পিছিয়ে পড়া শ্রেণির মর্যাদা দেওয়া হয়েছে, যার ফলে কিছু কাজের ক্ষেত্রে এই সম্প্রদায় সংরক্ষণের কিছু সুবিধা পেয়েছে। তারা সুন্নি মুসলমান, এবং কথা বলে মূলত উর্দু ভাষায় এবং মাঝে মাঝে হিন্দির উপভাষায়। কাশ্মীরি ভাঁড় উপ-গোষ্ঠীটি ভাল করেছে, এবং এখন তারা 'কাশ্মীরি শেখ' এই স্ব-উপাধিটি পছন্দ করছে। তারা এখন সফল ব্যবসায়ীদের একটি সম্প্রদায়।People of India Uttar Pradesh Volume XLII Part One edited by A Hasan & J C Das pages 261 to 262 Manohar Publications  কাশ্মীরের ভাঁড় পাথের thumbnail|ভাঁড় পাথের ভাঁড় পাথের কাশ্মীর অঞ্চলের একটি ভাঁড় সম্প্রদায়, যারা দের (সুফি জ্ঞানী ব্যক্তি, হিন্দু ও মুসলমান উভয়ই) জীবন কাহিনী বা আরও সমসাময়িক বাস্তব বা কাল্পনিক ব্যক্তিত্বের চরিত্র অভিনয় করে দেখায়। কাহিনীগুলি (বা পাথের) প্রায়শই হাস্যকর এবং ব্যঙ্গাত্মক হয়, এবং প্রহসন এই নাটকগুলির একটি প্রয়োজনীয় উপাদান।  পাঞ্জাবী 'অনুকরণ' অনুকরণ (নকল) করা পাঞ্জাব অঞ্চলের একটি শক্তিশালী ভাঁড় ঐতিহ্য। নকলচি (অনুকরণ, কখনও কখনও  বহুরূপী  নামে পরিচিত) একটি সুপরিচিত ব্যক্তি বা চরিত্রের ব্যক্তিত্বকে গ্রহণ করে এবং শ্রোতাদের বিনোদন দেওয়ার জন্য ব্যঙ্গ এবং প্রহসনকে ব্যাপকভাবে ব্যবহার করে তাৎক্ষণিক কিছু গল্প রচনা করে।  ওস্তাদ এবং জামুরা সজ্জা ওস্তাদ - জামুরা সজ্জা (ওস্তাদ এর অর্থ হিন্দুস্তানিতে প্রভু এবং জামুরা একজন সহকারী বা অনুসারী যে সাধারণত ওস্তাদের চেয়ে কম বয়সী) হিন্দিভাষী অঞ্চলে একটি জনপ্রিয় প্রদর্শন এবং কেবলমাত্র দুজন ভাঁড় অভিনেতা এর সাথে জড়িত। সাধারণত, এদের গল্পে থাকে ওস্তাদ তার জামুরাকে কিছু শেখাচ্ছে, এবং জামুরা যান্ত্রিক আনুগত্যের সাথে সাড়া দিচ্ছে। তাদের অভিনয়ের সূক্ষ্ম আঙ্গিক একটি শক্তিশালী কৌতুকপূর্ণ বা ব্যঙ্গাত্মক প্রভাব তৈরি করে।  আরো দেখুন বহুরূপী (বিনোদন)  তথ্যসূত্র  বিষয়শ্রেণী:ভারতের মুসলিম সম্প্রদায় বিষয়শ্রেণী:লোকসঙ্গীত শিল্পী বিষয়শ্রেণী:ভারতে পরিবেশন শিল্পকলা বিষয়শ্রেণী:জম্মু ও কাশ্মীরের সামাজিক গোষ্ঠী বিষয়শ্রেণী:উত্তরপ্রদেশের সামাজিক গোষ্ঠী বিষয়শ্রেণী:উত্তরপ্রদেশের মুসলিম সম্প্রদায় বিষয়শ্রেণী:পাকিস্তানের সামাজিক দল
আস্থা পোখরেল ( ) হলেন একজন নেপালি ফ্যাশন মডেল। তিনি ২০১১ সালে তাঁর পেশাদার মডেলিং কর্মজীবন শুরু করেছিলেন।  তাঁর জন্য প্রথম বড় বিষয়টি ছিল নব্যাতা পত্রিকার প্রচ্ছদে উঠে আসা। ২০১১ সালের মার্চ সংখ্যায় পত্রিকাটি তাদের প্রচ্ছদে তাঁকে প্রদর্শিত করেছিল।   কর্মজীবন  তিনি সুপার মডেল নেপাল ২০১৩ প্রতিযোগিতায় জিতেছিলেন এবং সিঙ্গাপুরে অনুষ্ঠিত এশিয়া'স নেক্সট টপ মডেল-এর প্রথম মরসুমে পঞ্চম স্থান অধিকার করেছিলেন। তিনি মিস নেপাল ২০১৪-তেও প্রতিযোগিতা করেছিলেন এবং তাতে তৃতীয় রানার-আপ হয়েছিলেন।  ২০১৪ সালে তিনি ইন্ডিয়া টাইমসের সর্বাধিক আকাঙ্ক্ষিত নারী মনোনীত হয়েছিলেন।  তিনি এনডিটিভি গুড টাইমস কিংফিশার সুপারমডেলস ২-এর বিজয়ী হিসাবেও ভূষিত হয়েছেন।    তথ্যসূত্র    বহিঃসংযোগ    মিস নেপালের দাপ্তরিক ওয়েবসাইট  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি নারী মডেল বিষয়শ্রেণী:কাঠমান্ডুর ব্যক্তি
প্রজাতান্ত্রিক ফুটবল ক্লাব আখমাত (, ; এছাড়াও ফুটবল ক্লাব আখমাত গ্রজনি, এফসি আখমাত গ্রজনি অথবা শুধুমাত্র আখমাত গ্রজনি নামে পরিচিত) হচ্ছে গ্রজনি ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৫৮ সালে প্রতিষ্ঠিত হয়েছে। এফসি আখমাত গ্রজনি তাদের সকল হোম ম্যাচ গ্রজনিের আখমাত-এরিনায় খেলে থাকে; যার ধারণক্ষমতা হচ্ছে ৩০,৫৯৭। বর্তমানে এই ক্লাবের ম্যানেজারের দায়িত্ব পালন করছেন আন্দ্রেই তালালায়েভ এবং সভাপতির দায়িত্ব পালন করছেন মাগোমেদ দাউদভ। রুশ রক্ষণভাগের খেলোয়াড় রিজভান উৎসিয়েভ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি আখমাত গ্রজনি এপর্যন্ত ১টি শিরোপা জয়লাভ করেছে; যেটি হচ্ছে ২০০৩–০৪ রুশ কাপ।  অর্জন রুশ কাপ চ্যাম্পিয়ন (১): ২০০৩–০৪  রুশ সুপার কাপ রানার-আপ (১): ২০০৫  তথ্যসূত্র  বহিঃসংযোগ      বিষয়শ্রেণী:ফুটবল ক্লাব আখমাত গ্রজনি বিষয়শ্রেণী:রুশ প্রিমিয়ার লিগের ক্লাব বিষয়শ্রেণী:রাশিয়ার ফুটবল ক্লাব বিষয়শ্রেণী:১৯৫৮-এ রাশিয়ায় প্রতিষ্ঠিত বিষয়শ্রেণী:১৯৫৮-এ প্রতিষ্ঠিত ফুটবল ক্লাব
শিবম পাঠক হলেন একজন ভারতীয় সঙ্গীতশিল্পী এবং গীতিকার।  প্রাথমিক জীবন এবং কর্মজীবন শিবম পাঠকের জন্মস্থান হলো উত্তরপ্রদেশের (লখনউ) লখিমপুর (খেরি)। তিনি একটি হার্ডওয়ার এবং নেটওয়ার্কিং এ পড়ালেখা সম্পন্ন করার ২০০৮-এ মুম্বাইয়ে চলে আসেন। সম্পন্নের পর, তিনি একটি কাজের খোজ করতে থাকেন এবং তার এক বন্ধু শিবমের সুন্দর কণ্ঠের জন্য সঙ্গীতের আপাতবাস্তব টেলিভিশন অনুষ্ঠান-তে তাকে চেষ্টা করতে বলেন। তিনি ইন্ডিয়ান আইডল ৫-এ অংশগ্রহণ করেন এবং নির্বাচিত শীর্ষ ৫ জনদের মধ্যে একজন হয়ে উঠেন, কিন্তু শীর্ষ ৩ জনের মধ্যে একজন উঠতে পারেননি। তিনি সুরেশ ওয়াদকারের অধীনে দুই বছরের জন্য সঙ্গীত চর্চা করেন।  গানের তালিকা +শিবম পাঠক দ্বারা রেকর্ড করা গানের তালিকাবছরচলচ্চিত্রগানসুরকার(রা)গীতিকার(রা)সহ-শিল্পী(রা)টীকা২০১১মোদ"তু হি তু"তাপস রেলিয়ামির আলি হুসেনশ্রেয়া ঘোশাল"আয়ে মেরি জানিয়া"একক২০১৩সত্যগ্রহ"সত্যগ্রহ"সেলিম-সুলেমানপ্রসুন জোশিরাজিব সুন্দারেসন ও শ্বেতা পণ্ডিত২০১৪ম্যারি কম"সুকুন মিলা"নিজেসেনাপ্রতিনিধি সন্দীপ সিংঅরিজিৎ সিং"সালাম ইন্ডিয়া"বিশাল দাদলানি, সেলিম মার্চেন্ট২০১৬সরবজিৎ"নিন্দিয়া"শিবম পাঠক, শশি অরিজিৎ সিং  গান্ধীগিরি "ক খ"শিবম পাঠকসেনাপ্রিতিনিধি চন্দ্রেশ সিং পাগাল"ইয়ারা ভে"২০১৮পদ্মাবত"এইক দিল অ্যাক জান"সঞ্জয় লীলা বনশালিএ. এম. তুরাজএকক"খালি বালি"শাইল হাদা  সম্মাননা  পুরস্কার শ্রেণী মনোনীত কাজ ফলাফল সূত্র. ৭ম মির্চি সঙ্গীত পুরস্কার বর্ষসেরা আসন্ন সঙ্গীত গীতিকার ম্যারি কম থেকে "সুকুন মিলা"    তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়ক বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর গায়ক
সমতট মেইল (ট্রেন নাম্বার-৪৫/৪৬) বাংলাদেশ রেলওয়ে কর্তৃক পরিচালিত বাংলাদেশের একটি যাত্রীবাহী ট্রেন। ট্রেনটি লাকসাম–নোয়াখালী রেলপথে চলাচল করে নোয়াখালী জেলা ও কুমিল্লা জেলাকে সংযুক্ত করেছে।  একসময় ট্রেনটির নাম ছিলো- সমতট এক্সপ্রেস। পরবর্তীতে বাংলাদেশ রেলওয়ের টাইমটেবিল- ৫৪ তে ট্রেনটির নাম সমতট মেইল নামে পরিবর্তিত হয়।  যাত্রাবিরতি  সময়সূচি বাংলাদেশ রেলওয়ের ৫৪ তম টাইমটেবিল অনুযায়ী, সমতট মেইল ট্রেনের সময়সূচি নিম্নে উল্লেখ করা হলো: ৪৫ নং সমতট মেইল = নোয়াখালী থেকে ছাড়ে সকাল ০৭ টা ৩০ মিনিটে, লাকসাম পৌঁছায় সকাল ০৯টা ২০ মিনিটে। ৪৬ নং সমতট মেইল = লাকসাম থেকে ছাড়ে সন্ধ্যা ০৬:০০ মিনিটে, নোয়াখালী পৌঁছায় রাত ০৭টা ৫৫ মিনিটে।  তথ্যসূত্র  বিষয়শ্রেণী:বাংলাদেশের নামযুক্ত যাত্রীবাহী ট্রেন
আলভারো বোর্হা মোরাতা মার্টিন (জন্ম ২৩ অক্টোবর ১৯৯২) একজন স্পেনীয় পেশাদার ফুটবলার যিনি আক্রমণভাগের খেলোয়াড় হিসেবে চেলসি থেকে ধারে আতলেতিকো মাদ্রিদে এবং স্পেন জাতীয় ফুটবল দলে খেলেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:মাদ্রিদের ফুটবলার
সুন্দরগঞ্জ থানা বাংলাদেশের গাইবান্ধা জেলার অন্তর্গত সুন্দরগঞ্জ উপজেলার একটি থানা।   পটভূমি  ১৯৭৫ খ্রিস্টাব্দে সুন্দরগঞ্জ থানা প্রতিষ্ঠা লাভ করে।   প্রশাসনিক এলাকাসমূহ  সুন্দরগঞ্জ উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম সুন্দরগঞ্জ থানার অধীন।  পৌরসভা:  সুন্দরগঞ্জ  ইউনিয়নসমূহ:  ১নং বামনডাঙ্গা  ২নং সোনারায়  ৩নং তারাপুর  ৪নং বেলকা  ৫নং দহবন্দ  ৬নং সর্বানন্দ  ৭নং রামজীবন  ৮নং ধোপাডাঙ্গা  ৯নং ছাপড়হাটী  ১০নং শান্তিরাম  ১১নং হরিপুর  ১২নং কঞ্চিবাড়ী  ১৩নং শ্রীপুর  ১৪নং চণ্ডিপুর  ১৫নং কাপাসিয়া   আরও দেখুন   সুন্দরগঞ্জ উপজেলা  গাইবান্ধা জেলা   তথ্যসূত্র    বহিঃসংযোগ   বিষয়শ্রেণী:গাইবান্ধা জেলার থানা বিষয়শ্রেণী:সুন্দরগঞ্জ উপজেলা
পশ্চিম সিডনি বিমানবন্দর, আনুষ্ঠানিকভাবে ওয়েস্টার্ন সিডনি আন্তর্জাতিক ন্যান্সি-বার্ড ওয়ালটন বিমানবন্দর এবং স্থানীয়ভাবে ব্যাজেরিস ক্রিক বিমানবন্দর হল ব্যাজেরিস ক্রিকের উপকণ্ঠে নির্মাণাধীন একটি নতুন আন্তর্জাতিক বিমানবন্দর। বিমানবন্দরটি ২৪-ঘণ্টা ও কারফিউ-মুক্ত কার্যক্রম পরিচালনা করার পরিকল্পনা করা হয়েছে, এবং এটি আইনি কারফিউ ও ফ্লাইট ক্যাপগুলির কারণে সক্ষমতার সর্বোচ্চে পৌঁছানো কিংসফোর্ড স্মিথ বিমানবন্দরের পরিপূরক হবে। নতুন বিমানবন্দর নির্মাণের প্রথম পর্যায়টি ২০১৮ সালের ২৪শে সেপ্টেম্বর শুরু হয়েছিল এবং প্রথম পর্যায়টি ২০২৬ সালের ডিসেম্বর মাসের মধ্যে সম্পূর্ণ ও যাত্রীদের উন্মুক্ত হবে বলে আশা করা হচ্ছে। বৃহত্তর সিডনির মধ্যে আরেকটি বিমানবন্দরের অবস্থান নিয়ে কয়েক দশক ধরে বিতর্কের পর ২০১৪ সালের ১৫ই এপ্রিল যুক্তরাষ্ট্রীয় সরকার কর্তৃক স্থানটিকে আনুষ্ঠানিকভাবে মনোনীত করা হয়।  তথ্যসূত্র  বহিঃসংযোগ   Project site  Western Sydney Rail Study site   Final EIS  Flight Paths  বিষয়শ্রেণী:নিউ সাউথ ওয়েলসের বিমানবন্দর বিষয়শ্রেণী:বৃহত্তর সিডনির বিমানবন্দর বিষয়শ্রেণী:পশ্চিম সিডনি বিষয়শ্রেণী:মেগা প্রকল্প
জগত দর্পণ (আক্ষরিকভাবে বিশ্ব দর্পণ) ভারতের গুজরাটের গুজরাটি সংবাদপত্র, এটি মামার গ্রুপের মালিকানাধীন এবং গুজরাটের সর্বাধিক প্রচারিত সাপ্তাহিক।  ২০০৫ সালে, সুরাত- ভিত্তিক মামা গ্রুপ সুরাত শহরকে সম্ভাবনার শহর হিসাবে চিহ্নিত করে জরিপ পরিচালনা করেছিল। জরিপ অনুসারে ২০০৫ সালে সুরাত শহরে জগত দর্পণ নামে ১২০০০ অনুলিপি (একটি বিশ্ব রেকর্ড) দিয়ে এই সংবাদপত্রের যাত্রা শুরু হয়েছিল। ১৫ মাসের মধ্যে, এটি গুজরাটের আরও দুটি শহর প্রবেশ করে: সুরাত এবং বড়োদরা শহরে। মামা গ্রুপকে মোকাবেলা করতে শীর্ষস্থানীয় গুজরাটি সংবাদপত্রগুলি রঙিন পৃষ্ঠা নিয়ে আসে, দাম কমায় এবং বেশ কয়েকটি গ্রাহক অফার নিয়ে আসে। তবে, ২০০৯ সালের মধ্যে, জগত দর্পণ ১২০০০ অনুলিপি সহ বৃহত্তম প্রচারিত গুজরাটি সাপ্তাহিক হয়ে ওঠে।   এবিসি (অডিট ব্যুরো অব সার্কুলেশন) অনুসারে জগৎ দর্পন গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ সমৃদ্ধ সংবাদপত্র। এটি প্রকাশিত হয় সুরাত, বড়োদরা থেকে।   তথ্যসূত্র    বহিঃসংযোগ   বিষয়শ্রেণী:ভারতে প্রকাশিত গুজরাতি ভাষার সংবাদপত্র বিষয়শ্রেণী:২০০৫-এ গুজরাতে প্রতিষ্ঠিত
মদন মিত্র  একজন বাঙালি রাজনৈতিক নেতা ও পশ্চিমবঙ্গ সরকারের প্রাক্তন মন্ত্রী।   জীবনের প্রথমার্ধ  মিত্র কলকাতার ভবানীপুরের এক সম্ভ্রান্ত পরিবারের। ১৯৭১ সালে তিনি দক্ষিণ শহরতলির স্কুল থেকে পাস করেন। ১৯৭৬ সালে তিনি কলকাতা বিশ্ববিদ্যালয় থেকে ইতিহাসের স্নাতকোত্তর ডিগ্রি অর্জন করেছিলেন।   রাজনৈতিক ক্যারিয়ার   ব্যক্তিগত জীবন  মদন মিত্রের বিয়ে হয়েছে অর্চনা মিত্রের সাথে। তাদের দুটি পুত্র স্বরূপ মিত্র এবং শুভরূপ মিত্র। স্বরূপ একজন ব্যবসায়ী এবং শুভরূপ একজন যুব রাজনীতিবিদ। স্বরূপের পুত্র মহরূপ ২০১৫ সালে জন্মগ্রহণ করেছিলেন।   বিতর্ক     তথ্যসূত্র   বহিঃসংযোগ     বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:ভারতীয় বন্দী ও আটক বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:কলকাতার অভিনেতা